Ester - www.bybelkennis.co.za
Iemand vra vir Ignatius: "What would you do if you knew that the world was going to come to an end tomorrow?" Hy antwoord: "I would go on doing what I'm doing now."
Tydens die Joodse Purimfees word die verhaal van Ester herleef. Dit is gewoonlik 'n fees vol vreugde, die gee van geskenke en 'n toneelstuk. Hierdie toneelstuk, gewoonlik deur kinders gespeel, dramatiseer die verdeling van die wêreld tussen goed en sleg.
Die bose is Haman, 'n Persiese offisier wat die Jode haat. Hy word uiteindelik gehang aan die galg wat hy vir sy aartsvyand Mordegai voorberei het. Die goeie mense is Ester en haar oom, Mordegai. Hulle red die Jode van vernietiging.
Hierdie is 'n verhaal om Jode in ballingskap te bemoedig. Selfs op daardie stadium was daar baie Jode wat verspreid deur die Griekse Ryk (en kort daarna die Romeinse Ryk) geleef het. Ballinge het hoop nodig en Ester se verhaal gee hoop.
Die verhaal van Ester is 'n verhaal wat eeue lank reeds hoop vir die Jode te midde van wanhoop beteken. Almal van ons moet oor hierdie verhaal nadink, want almal van ons se vlammetjie van vryheid flikker soms en dan het ons hoop nodig.